SUATEA esixe la retirada del borrador del Rial Decretu d’especialidaes n’Educación Secundaria (ver documentu).
#000006
El Ministeriu d’Educación, Cultura Deporte acaba de poner na mesa un borrador de Rial Decretu nel qu’establez les especialidaes de los cuerpos docentes nel enseñu de Secundaria y les condiciones que se van esixir pa impartir les diferentes materies. Esti borrador ye una agresión más a la educación pública de calidá y va suponer el despidu de miles de docentes interinos.
#000007
Con esta norma lo que se quier ye facer una involución pedagóxica que nos lleva de vuelta a los años 70 y 80 y a la implantación de les llamaes “materies afines”. Preténdese que’l profesoráu pueda impartir materies pertenecientes a especialidaes distintes a les que-y correspuenden, despreciando d’esta manera la profesionalidá y l’esfuerciu por meyorar les estratexes pedagóxiques. Sirva como exemplu que cola especialidá de Filosofía va poder impartise Actividá Emprendedora y Empresarial; los d’Asesoría y Procesos d’Imaxe Personal van dar Bioloxía; o los de Llingua Castellana va poder poner clase de Xeografía y Historia. (Ver Anexu V).
#000008
Tamién se van crear grandes bloques pa les materies d’ámbitu científicu, les atribuciones son tan amplies que cualisquier docente del área científico-técnico va poder impartir cualisquier materia. Esto ye especialmente grave en Bachilleratu, agora que les universidaes van esixir cursar materies venceyaes a les sos titulaciones pa que l’alumnáu acceda a elles como condición sine qua non. Del mesmu mou despréciense los conocimientos qu’empaten l’enseñu de Llatín y Griego que desapaecen pa convertise nuna especialidá llamada Llingües Clásiques y Cultura Grecollatina.
#000010
Otru elementu qu’atenta contra los principios de méritu, capacidá y igualdá nel accesu a la docencia ye la introducción, na disposición adicional novena, de la posibilidá de contratación d’espertos en llingües estranxeres “a deu”, con criterios poco claros pa la so escoyeta. Esta esperiencia ta llevándola a la práctica la Comunidá Autónoma de Madrid, de la mano d’Esperanza Aguirre, con unos resultaos nefastos no académico y el despitu de cientos d’interinos y interines.
#000011
Amás d’esto, y como “mancadura collateral”, nel artículu 5.2 trátase la cuestión de les materies de llibre configuración autonómica. Establezse la esistencia d’especialidaes propies de les llingües cooficiales nes CCAA qu’asina lo tenga establecío, pero nun reconoz la posibilidá de crear esta especialidá en casos como la llingua asturiana que tienen protección xurídica y presencia curricular. Nesti sentíu correspuénde-y a la Conseyería d’Educación d’Asturies poner les midíes oportunes pa qu’eso s’igüe y pueda apaecer, como se fexo cola LOMCE, un reconocimientu que s’axuste a la realidá llingüística asturiana nel enseñu.
#000014
Como conclusión, dende SUATEA queremos denunciar y facer público esti intentu de reconversión y nuevu ataque a la Educación. El gobiernu sigue emperráu n’aprovechar la coyuntura pa degradar lo más posible esti derechu públicu y universal, asfixiando económicamente y introduciendo criterios retrógrados na estructura curricular que retroceden no pedagóxicu y van contra’l papel de compensador de les desigualdaes sociales que debe xugar. Ye un clamor xeneralizáu dende organizaciones internacionales de la necesidá d’invertir nel enseñu y de la so repercusión contra la esclusión de los menores na nuestra sociedá. Esiximos la retirada d’esti borrador de Decretu y que s’elabore unu nuevu con una perspectiva d’inversión, d’inclusión y de calidá.
#000015
Asignación de materies a la que se refier l’apartáu 3 del artículu 3
#000016
Los profesores de Asesoría y procesos de imagen personal podrán impartir la materia de Biología siempre que se trate de licenciados o graduados o estén en posesión de un título de Máster en ciencias con formación en Biología.
#000017
Los profesores de Formación y orientación laboral podrán impartir las materias de Economía y Economía de Empresa siempre que se trate de licenciados o graduados o estén en posesión de un título de Máster de la rama de conocimientos de Ciencias Sociales y Jurídicas con formación en Economía.
#000018
La materia de Ciencias Aplicadas a la Actividad Profesional podrá ser impartida por profesorado perteneciente al cuerpo de profesores de enseñanza secundaria de cualquiera de las familias profesionales de Formación Profesional.
#000019
4. Sin perjuicio de lo previsto en los apartados anteriores, las Administraciones educativas podrán para cada curso escolar y cuando las necesidades de un centro así lo requieran, asignar otras materias distintas de las recogidas en los anexos de este real decreto a personal funcionario de una determinada especialidad con la cualificación académica o la experiencia docente necesaria. Corresponde a cada Administración regular, para sus ámbitos respectivos, el ejercicio de esta posibilidad que, en todo caso, no tendrá efecto sobre las plantillas de los centros.
#000021
Funcionarios en práctiques (oposiciones 2016)
#000024
¿Quién firmó’l cese a los 3 años del personal interino?
#000029
Interina, interín ¿sabes que tán abusando de ti?
#000030